open-index/open-wikipedia-markdown huggingface dataset:
Panguipulli (jezero)

**Panguipulli** (španjolski: *Lago Panguipulli*) je jezero na jugu Čilea u Regiji Los Lagos.

## Karakteristike
Jezero Panguipulli leži u brdima Provincije Valdivia na nadmorskoj visini od 130 metara.
Površina mu iznosi 117 km², maksimalno je duboko 268 metara.

To izduljeno jezero dugo 30 i široko 15 km, pune vodom brojne pritoke (ponajviše sa istoka), a vode mu otiču sa jugozapadnog kraja, kratkom rijekom Enco do nešto nižeg Jezera Riñihue.

Jezero je dio turističke destinacije **Sedam jezera** (Riñihue, Pullinque, Pirihueico, Calafquén, Neltume, Pellaifa), i dio hidrografskog bazena rijeke Rijeke Valdivia koji se proteže do Argentine.

Ime su mu dali starosjedionici indijanci Mapuche, ono je sintagma od riječi  - *pangui* (puma) + *pulli* (brdo), što je značilo *Pumino brdo*.
Na njegovoj sjeveroistočnoj obali leži grad Panguipulli.

## Reference

## Vanjske veze

* ''Lago Panguipulli''
Llanquihue

**Llanquihue** je grad na jugu Čilea u Regiji Llanquihue, u kom živi 13,063 stanovnika.

## Geografija

Llanquihue leži na zapadnoj obali Jezera Llanquihue, na mjestu gdje istječe rijeka Maullín, gotovo spojen sa Puerto Varasom kao njegovo sjeverno predgrađe.

Od regionalnog i provincijskog administrativnog centra Puerto Montta udaljen je 27 km sjeverno.

## Historija

Općina Llanquihue osnovana je tek 1968., kad se Llanquihue oslobodio jurisdikcije Puerto Varasa. 
Na svom početku krajem 19. vijeka to je bilo svratište od par kuća za putnike koji su morali pregaziti rijeku.
Iz njega se zavilo selo *El Desagüe* koje je do 1893. već imalo most i školu.

## Privreda
Pored ratarstva i stočarstva za ekonomiju grada važan je turizam, zbog Jezera Llanquihue i vulkana Osorno.
Kako u gradu i okolici živi poprilična njemačka manjina grad je poznat po festivalu piva u januaru.

## Izvori

## Vanjske veze

* ''Municipalidad de Llanquihue'' (službene stranice)
Ж

Slovo **Ж ж** ( živěte) je sedmo slove stare slovenske, a osmo slovo Vukove ćirilice.

U srpskohrvatskoj latinici ekvivalent je bukva **[[ž]]**, a u poljskoj ż ili rz.

Ž je jedno od nekoliko posebnih slovenskih slova koja nemaju svoj ekvivalent u grčkom alfabetu. U glagoljici je glas ž predstavljen slovom , koje je preteča ćiriličnog Ж.

## Upotreba

Ž se koristi u svim slovenskim jazicima koji se pišu ćirilicom, kao i nekim neslovenskim jezicima koji koriste ćirilicu.

## Povezano
* Ž (slovo latinice)
* Staroslovenska azbuka
Ї

**** je slovo stare slovenske azbuke, gde je označavalo glas i ili j. Danas se koristi u ukrajinskom i rusinskom jeziku. Označuva zvuk /ji/.

Na primer:

* Її [Jiji] - njeno
* Україна [Ukrajina] - Ukrajina
* Країна [Krajina] - Država

## Povezano
* Staroslovenska azbuka
Ф

**Ф ф** je slovo ćirilice. Preuzeto je iz grčkog alfabeta. Slovo Ф ima zvučnu vrednost /f/ i koristi se u gotovo svim ćirilicama sa istom zvučnom vrednošću. Latinični ekvivalnt je slovo f.

Na početku razvoja staroslovenske pismenosti, ovo slovo nije bilo karakteristično za slovenske jezike, ali je zbog stranih reči postalo deo slovenske azbuke.
Queulín (otok)

**Queulín** (španjolski: *Isla Queulín*) je  otok u zaljevu Reloncaví u Provinciji Llanquihue, na jugu Regije Los Lagos.

## Geografija

Queulín je najudaljeniji otok u arhipelagu Reloncaví , smješten je 20 km jugoistočno od grada Calbuco, na istočnom ulazu Zaljev Reloncaví.

Za razliku od ostalih otoka u arhipelagu, Queullín je trajno naseljen tek u prvim dekadama 19. vijeka.

Otok ima površinu od 7,4  km², na njemu je tri naselja; San Martín, Chauguahue i Buin  živi 149 stanovnika.

## Izvori

## Vanjske veze
* ''Queullín'' (Karta otoka na portalu Mapcarta)
Calbuco

**Calbuco** je lučki grad i općina na jugu Čilea u Provinciji Llanquihue, u kom živi 15,996 stanovnika.

## Geografija

Calbuco se nalazi na ulazu u Zaljev Reloncaví, centar grada leži na otočiću, koji je danas sa kopnom povezan nasipom.
On je neformalna prijetolnica vlastitog arhipelaga od 14 otoka od kojih su najveći Maillén, Huar, Puluqui i Queulín.

## Historija

Nakon velike pobune indijanaca u (današnjoj) Regiji Los Lagos, po naređenju guvernera svi španjolski kolonisti su povučeni iz naselja na kopnu i prebačeni na Otok Chiloé. Iz strateških razloga - 1603. podignuta je utvrda San Miguel na ulazu u Zaljev Reloncaví. Čak je ona iz sigurnosnih razloga preseljena sa kopna na otočić Caicaén, to je bio nukleus iz kog se razvio današnji Calbuco.

Crkva je izgrađena 1620. pa je do kraja 17. vijeka Calbuco izrastao u gradić sa garnizonom od 70 vojnika. 
Krajem 18. vijeka garnizon je narastao do bataljona.

Od 1834. Calbuco je administrativni centar jednog od 10 departmana tadašnje Provincije Chiloé, a od 1861. Provincije Llanquihue.

## Privreda
Pored akvakulture i ribarstva za ekonomiju grada važan je turizam, zbog 14 otoka u u Zaljevu Reloncaví.

## Pobratimski gradovi

*  Villacastín, Španjolska

## Izvori

## Vanjske veze

* ''Municipalidad de Calbuco'' (službene stranice)
Hora

**Hora** se može odnositi na:

* , vrsta narodnog plesa (kola), množina su *hore*
* , vrsta narodnog plesa (kola), množina su *hora*

ili:

* Crkva Hora, crkva u Istanbulu, Turska
Ꙉ

**Đerv** (glagoljica: , stara ćirilica: ) je slovo staroslovenskog jezika koje se koristilo u glagoljici i staroj ćirilici. Korišćen je u mnogim srednjevekovnim srpskohrvatskim rukopisima za predstavljanje glasova  i  (moderni đ i ć).

Đerv je osnova modernih ćiriličnih slova Ћ i Ђ; potonje je zapravo direktno oživljavanje djerv-a, i smatra se istim slovom.

## Pravopisna reforma i oblikovanje slova Ћ i Ђ

Slovo Ћ je prvi upotrebio Dositej Obradović u direktnoj reformi djerv-a.

Slovo Ђ je 1818. godine osmislio Vuk Stefanović Karadžić, nakon nekoliko predloga za reformu đerva Lukijana Mušickog i Gligorija Geršića.

## Izvori

## Povezano
* Staroslovenska azbuka
* Ćirilica
Љ

**Љ љ** je slovo srpskohrvatske i makedonske ćirilice. Nastalo je spajanjem slova л i mekog poluglasa ь.

Četrnaesto je slovo srpskohrvatske ćirilice.

## Povezano
*  Lj
Jugoslavenska alpinistička škola u Nepalu

Šerpe su mali narod koji živi u Nepalu, u srcu Himalaja. Čine svega 0,60% nepalskog stanovništva. Vjekovima su bili putnici trgovci. Kad su se u Himalajima počele javljati alpinističke ekspedicije, brzo su preorijentisali. Postali su pratioci u svim himalajskim ekspedicijama, čija je ekspanzija počela nakon prvog uspona na Mount Everest 1953. god. (Edmund Hillary i Tenzing Norgaj)

Postali su vodiči kroz nepoznate predjele, pomoćnici u baznim logorima i nosači opreme do visinskih logora. Neki od njih, popevši se na vrhove, pronijeli su slavu malog naroda Šerpa širom svijetu. Nepalske vlasti su brzo zaključili da će Šerpe ostati bez posla ako ne budu naučili kako se sigurno, pouzdano i samostalno kreće po najtežim vrhuncima. Još 1968. god. slovenački planinari su konstatovali da Šerpe ne znaju nataknuti dereze niti upotrebljavati cepin.

Početko 70-ih godina XX vijeka Nepal je zatražio od Međunarodne unije planinarskih saveza (UIAA) da se u Himalaji izgradi škola za planinske vodiče. Razvijene zapadne zemlje su pristale, uz nadoknadu svih troškova. To ta nerazvijena zemlja nije mogla platiti. 

Na inicijativu Aleša Kunavera, tada jednog od najpoznatijih himalajaca, Jugoslavija je pomoću fonda solidarnosti sa nerazvijenim zemljama izgradila školu alpinizma u gornjem dijelu doline rijeke Marsyandi. To je područje iz lanca Anapurni, kod sela Braga i Manang. Čitav projekat izgradnje vodio je Kunaver, koji je u to vrijeme bio predviđen za vođu jugoslavenske ekspedicije na Mount Everest. Odlučio se za angažovanje na izgradnji škole, prve takve vrste u Nepalu, što je obrazložio riječima: *Everest je cilj, škola je poslanstvo*. Pokrovitelj izgradnje bio je jedan od nepalskih prinčeva i direktor za nacionalni plan. 

Prvi kurs završen je 1979. god. Svečano otvaranje bilo je 1980 uz prisustvo nepalskog premijera i Nepalskog planinarskog saveza.  

Instruktori u školi bili su najprije slovenački alpinisti: Aleš Kunaver, Jernej (Nejc) Zaplotnik, Bojan Pollak, Zvone Korenčan i Stane Belak, a kasnije i Darko Merljak, Željko Gobec, Drago Baruškin, Branimir Predović i Vladimir Mesarić iz Hrvatske. Uvježbavala se upotreba planinarske penjačke opreme, prva pomoć, orijentacija, organizacija akcije spašavanja, organizacija ekspedicije, ishrana i zaštita okoline. Tečaj se završavao usponom na neki od vrhova visine 6.000 m. Do novembra 1984. školu je završilo oko 150 tečajaca, uglavnom profesionalnih visinskih nosača na ekspedicijama ili trekinzima (putovanje pješice, planinarenje).

Punih 35 godina škola je bila u slovenskim rukama. U njoj je radilo 43 instruktora i 14 medicinskih radnika. Saradnja između Planinskog saveza Slovenije i nepalske planinske organizacije je prekinuta 2013. god. Od tada školu vode samostalno nepalski instruktori, od kojih je većina nekadašnjih polaznika škole.
## Reference
Calafquen

**Calafquen** (španjolski: *Lago Calafquen*) je jezero na jugu Čilea, dio hidrografskog bazena rijeke Rijeke Valdivia.
## Karakteristike
Jezero Calafquen leži na nadmorskoj visini od 209 metara, 30 km južno od Villarrice (Provincija Cautín, Regija Araucanía) i 17&nbsp;km sjeveroistočno od Panguipullija (Provincija Valdivia, Regija Los Ríos), u Čileu.
Krajnji sjeverni dio leži u Regiji Araucanía, a preostalih 82% odnosno 120,6 km² leži u Regiji Los Ríos.

Površina mu iznosi 180 km², a maksimalna dubina 212 metara, dugo je 25 km i široko 7,7 km.

Jezero je dio turističke destinacije **Sedam jezera** (Panguipulli, Riñihue, Pullinque, Pirihueico, Neltume, Pellaifa).

Jedna od njegovih najvećih karakteristika je bistra zelenkasto-plava voda, koja u ljeti ima temperaturu do 22 °C.
Na njegovoj sjevernoj obali leži resort Lican Ray.

U zapadnom dijelu obale su mu raznovrsne, mjestimično stjenovite ili glinene, kojiput strme, ali i niske sa dugim pješčanim plažama, često obrasle šumarcima. Za razliku od tog  jugoistočni sektor je pun stjenovitih klifova.

Vodom ga pune brojni potoci i rječice, a vode mu otiču kratkom rijekom Pullinque do istoimenog Jezera Pullinque.

## Reference

## Vanjske veze

* ''Lago Calafquen''
Bulnes, Čile

**Bulnes** je grad i općina u sredini Čilea od 11,123 stanovnika. u Provinciji Diguillín u kojoj je administrativni centar.
## Geografija

Bulnes se nalazi u Centralnoj dolini, udaljen 25 km jugozapadno od svog regionalnog centra Chillána sa kojim je povezan Panameričkim autoputom.

## Historija

Bulnes je prvi put dokumentiran 1782. kao zaseok - *Caserío de Larqui*, u kraljevskom dekretu kojim mu je odobrena gradnja kapele.
Katastrofalni potres u februaru 1835. razorio je mjesto, pa je ono preseljeno na današnju lokaciju, pored riječice Gallipavo.

Novi grad izgrađen je po ortogonalnom planu, ali je zadržao staro ime Villa de la Santa Cruz de Larqui, iako više nije bio pored rječice Larqui.
U oktobru 1839. mu je dekretom promjenjeno ime u *Villa de la Santa Cruz de Bulnes* i dodjeljen status grada.

Jednu dekadu kasnije 1849. Bulnes je postao administrativni centar jednog tadašnjeg departmana u Provinciji Chillán.

Nakon administrativne reforme zemlje 2017. formirana je nova Regija Ñuble sa tri provincije, a Bulnes je podpao pod Provinciju Diguillín, već iduće 2018. postao je administrativni centar Provincije Diguillín.

## Izvori

## Vanjske veze
* ''Municipalidad de Bulnes'' (službene stranice)
Los Lagos (Čile)

**Los Lagos** je grad na jugu Čilea u Provinciji Valdivia, u kom živi 9,798 stanovnika.

## Geografija

Los Lagos se nalazi u sredini Regije Los Ríos, udaljen 50 km istočno od svog provincijskog centra Valdivije i 834&nbsp;km južno od Santiaga de Chile sa kojim je povezan Panameričkim autoputom.

Grad se prostire na ušću rijeke Collileufu u rijeku Calle-Calle.

## Historija

Los Lagos je službeno osnovan 1891. nakon preseljenja iz doline rijeke Quinchilca na današnji lokalitet.
Međutim, njegova historija seže u 16. vijek kad su španjolski konkvistadori osnovali fortifikaciju Quinchilca.

Mjesto je početkom 19. vijeka bilo poznato po splavarima koji su tako prevozili drvenu građu do Valdivije. Posao im je propao dolaskom željeznice.

Los Lagos je polazna točka za one koji žele posjetiti Jezero Riñihue, udaljeno 34 km istočno od grada.

## Privreda
Pored ratarstva i stočarstva za ekonomiju grada važna je mljekarska i drvna industrija.

## Izvori

## Vanjske veze

* ''Municipalidad de Los Lagos'' (službene stranice)
Palena (provincija)

**Palena** punim španjolskim imenom *Provincia de Palena* je jedna od 56 provincija na koje je Čile administrativno podjeljen, ona je jedna od četiri provincije Regije Los Lagos.

## Karakteristike

Provincija se prostire na jugu Čilea po Patagoniji na površini od 15,302 km² u kojoj živi 19,178 stanovnika.

Administrativni centar provincije je grad Chaitén.

## Izvori

## Vanjske veze
* ''Gobernación Provincia de Palena''
Lines of Fire

***Lines of Fire*** () je epizoda američke policijske serije **, premijerno prikazana 7. maja 1999. godine. Radnja prikazuje kako kapetan Giardello preuzima posao pregovarača kada neuravnoteženi i naoružani muškarac uzme djecu kao taoce i inzistira da mu upravo Giardello omogući razgovor sa suprugom.

## Vanjske veze
*
Juggernaut (Star Trek: Voyager)

***Juggernaut*** () je epizoda američke science fiction TV-serije *[[Star Trek: Voyager]]* premijerno prikazana 26. aprila 1999. godine. Radnja prikazuje kako je *[[USS Voyager (Star Trek)|Voyager]]* prisiljen spašavati malonski brod za odlaganje radioaktivnog otpada, s obzirom da bi njegova havarija izazvala kataklizmičke posljedice i ugrozila sam *Voyager*.

Kritičari su u scenariju epizode pronašli određene sličnosti s filmom *[[Alien (film)|Alien]]*.

## Reference

## Vanjske veze
*
When It Rains…

***When It Rains...*** () je epizoda američke science fiction TV-serije *[[Star Trek: Deep Space Nine]]*, premijerno prikazana 3. maja 1999. Predstavlja peti dio narativnog ciklusa posvećenog završnoj fazi Dominionskog rata, a radnja prikazuje kako je pukovnica Kira poslana da kao stručni savjetnik sa gerilskim iskustvom pomogne pobunjenim Cardassijancima pod Damarom, ali što izaziva napetost između nekadašnjih smrtnih neprijatelja.

## Izvori

## Vanjske veze
*
Someone to Watch Over Me (Star Trek: Voyager)

***Someone to Watch Over Me*** () je epizoda američke science fiction TV-serije *[[Star Trek: Voyager]]*, premijerno prikazana 28. aprila 1999. godine. Radnja prikazuje kako holografski Doktor pokušava pomoći Sedam od Devet da se prilagodi ljudskom društvu, a što uključuje i lekcije o tome kako voditi ljubavni život.

## Reference

## Vanjske veze
* 

* "Someone to Watch Over Me" at Jammer's Reviews
Relativity (Star Trek: Voyager)

***Relativity*** () je epizoda američke science fiction TV-serije *[[Star Trek: Voyager]]*, premijerno prikazana 12. maja 1999. godine. Radnja prikazuje kako Sedam od Devet, uz pomoć službe za zaštitu vremenskog toka iz 29. vijeka, pokušava spriječiti sabotažu vremenskog putnika koji nastoji uništiti *[[USS Voyager (Star Trek)|Voyager]]*.

Lik kapetana Braxtona, koga u epizodi tumači Bruce McGill, se prvi put pojavio u epizodi *[[Future's End]]*, gdje ga je tumačio Allan Royal.

## Izvori

## Vanjske veze
*
Allan Royal

**Allan G. Royal** (17. august 1944 - ) je kanadski glumac najpoznatiji po ulozi reportera crne kronike Toma Kirkwooda u kanadskoj policijskoj seriji *[[Night Heat]]*. Također je nastupao, uglavnom tumačeći sporedne i karakterne uloge, u američkim filmovima i TV-serijama.

## Izvori

## Vanjske veze
* 
* Allan Royal  at Moviefone
Bruce McGill

**Bruce Travis McGill** (11. jul 1950 -) je američki glumac najpoznatiji po karakternim ulogama, pri čemu se ističu one na televiziji.

## Izvori

## Vanjske veze

* 
* Bruce McGill at MacGyver Online
Dorin Marchis

**Dorin Marchis** (Cluj-Napoca, 25. februara 1967.), rumunski majstor borilačkih vještina. Nosilac je 6. Dana u aikidu i 1. Dana u karateu.

## Biografija
Dorin Marchis je rođen 1967. godine u gradu Cluj-Napoca, Rumuniji. Borilačke vještine je započeo vježbati 1983. godine. Prvo je vježbao karate. U toj vještini je dostigao 1. Dan. Godine 1993. otkrio je aikido. U aikidu je prvo surađivao sa majstorom Masatake Fujita. Zatim je slijedio mnoge shihane iz Aikikai Hombu dojoa širom svijeta. Posebno je Yukimitsua Kobayashija, kao i seminare koje su vodili waka-Sensei Mitsuteru Ueshiba i doshu Moriteru Ueshiba.

Dorin Marchis vodi rumunsku Aikikai aikido fondaciju (RAAF), gdje se nalazi na funkciji predsjednika i tehničkog direktora. Predaje aikido u Musubi Dojou u Cluj-Napoci, sjedištu nacionalne aikido organizacije u Rumuniji. Marchis drži seminare aikida u mnogim gradovima u Rumuniji, Ukrajini i Bugarskoj. Svoje znanje aikida kao učitelj i učenik stiče i prenosi u Japanu, Velikoj Britaniji, Mađarskoj, Grčkoj, Bugarskoj, Norveškoj, Francuskoj, Belgiji, Nizozemskoj, Češkoj, Poljskoj, Sloveniji, Litvaniji i Estoniji.

Godine 2016. izabran je u Upravni odbor Međunarodne aikido federacije (IAF).

## Reference

## Vanjske veze
* Fundatia Romana de Aikido Aikikai
* Dorin Marchis
Josh Clark

**Josh Clark** (16. august 1955 -) je američki glumac, poznat po karakternim ulogama na televiziji.

## Vanjske veze
* 
*
Extreme Measures (Star Trek: Deep Space Nine)

***Extreme Measures*** () je epizoda američke science fiction TV-serije *[[Star Trek: Deep Space Nine]]*, premijerno prikazana 17. maja 1999. godine. Predstavlja sedmi dio narativnog ciklusa koji se bavi završnom fazom Dominionskog rata. Radnja prikazuje kako dr. Bashir, u očajničkom nastojanju da pronađe lijek za smrtno bolesnog Oda, postavlja klopku za vodećeg agenta tajanstvene Sekcije 31 kako bi ga zarobio i natjerao da preda ključne informacije.

## Reference

## Vanjske veze
*
11:59 (Star Trek: Voyager)

***11:59*** je epizoda američke science fiction TV-serije *[[Star Trek: Voyager]]*, premijerno prikazana 5. maja 1999. godine. Radnja prikazuje kako posada *[[USS Voyager (Star Trek)|Voyagera]]* počinje istraživati porodičnu historiju kapetanice Janeway, odnosno njenog pretka Shannon O'Donnell (koju flashback scenama tumači Kate Mulgrew), koja je po usmenoj predaji bila NASA-ina astronautkinja, ali rezultati istraživanja ukazuju na mnogo prozaičniju priču.

Epizoda, čiji se dio zapleta odvija krajem (tada buduće) 2000. godine i na ironičan način komentira medijsku histeriju oko Y2K buga, nastala je po zamisli John de Lancieja, koji u serijama franšize tumači lik Q-a, i u kojoj su glavni likovi trebali biti Q i Guinan. Scenaristi su bitno pojednostavili radnju, a *11:59* je postala jedna od rijetkih epizoda u serijama franšize u kojoj je vrijeme radnje isto ili vrlo blisko vremenu emitiranja, a koja ne sadrži motiv vremenskog putovanja.

*11:59* se smatra jednom od neobičnijih epizoda serije, prije svega zbog teme, ugođaja i sadržaja koji predstavlja odmak od standarda, ali je također podijelila kritičare, pri čemu neki hvale vještinu scenarija i glume, dok drugi smatraju da je predstavljala tipičnu *[[epizoda boca|epizodu-bocu]]*.

## Izvori

## Vanjske veze
*
Tacking into the Wind

***Tacking into the Wind*** () je epizoda američke science fiction TV-serije *[[Star Trek: Deep Space Nine]]*, premijerno prikazana 10. maja 1999. godine. Predstavlja šesti dio narativnog ciklusa posvećenog završnoj fazi Dominionskog rata. Radnja prikazuje kako pukovnica Kira vodi cardassijanske pobunjenike u opasnu misiju sa ciljem krađe breenskog tajnog oružja, a istovremeno Gowronov način vođenja klingonske flote u ratu dovodi do sukoba sa Worfom.

*Tacking into the Wind* se često navodi kao jedna od najboljih epizoda serije.

## Reference

## Vanjske veze
*
Povest o Akiru

**Priča o Ahikaru** ili **Povest o Akiru Premudrom** je drevna priča prvi put potvrđena na aramejskom jeziku u petom veku p.n.e, koja je vekovima kružila Srednjim i Bliskim Istokom. Smatra se „jednom od najranijih međunarodnih knjiga svetske književnosti“. Priča o Ahikaru pojavila se, kako se veruje, u 7. veku pre nove ere u Asiriji.

Do danas su preživele razne sirijske, arapske i jermenske verzije priče. U srednjem veku je prevođena na mnoge evropske jezike, uključujući i staroslovenski. Neki naučnici smatraju da je *Povest’ ob Akire Premudrom* jedino staroslovensko delo prevedeno sa sirijskog originala.

## Radnja

Glavni lik je Ahikar koji je rođen u Kalhu (Nimrudu), drevnoj prestonici Asirije, mudrac poznat po svojoj izuzetnoj mudrosti. U priči je Ahikar bio savetnik asirskih kraljeva Senaheriba i Esarhadona. Nemajući sopstveno dete, usvojio je svog nećaka Nadaba/Nadina i odgajao ga za naslednika. No, nećak je nezahvalno kovao zaveru, ubedivši cara Esarhaddona da je Ahikar počinio izdaju. Esarhaddon naređuje da se Ahikar pogubi, te ga hapsi i zatvara. Međutim, dok čeka kaznu Ahikar podseća krvnika da ga je spasio od slične sudbine pod Senaheribom, pa tako krvnik umesto njega ubija drugog osuđenika koji mu nalikuje. Ahikar se neko vreme krije u zemunici, a potom izlazi iz skrovišta na carev poziv da krene u misiju u Egipat, nakon čega se trijumfalno vraća u Esarhaddon.

## Staroslovenski prepisi

Neki naučnici smatraju da je najstarija slovenska recenzija Povesti o Akiru nastala u Bugarskoj, kao izravan prevod sa sirijskog originala. Drugi, pak, smatraju da je tekst jermenske verzije služio kao izvornik. Priča je stigla na slovensko tlo još u Kijevskoj Rusiji. Staroslovenska, odnosno staroruska verzija priče je poznata u nekoliko izdanja i sačuvana je u mnogim srednjevekovnim prepisima.

Najstariji sačuvani ruski prijepisi datiraju iz 15. stoljeća, a objavio ih je A. Grigoriev u svom monumentalnom djelu "Priča o Akiri Premudrom" („Повесть об Акире Премудром“). Najstariji južnoslavenski prijepis (srpski, s raškim pravopisom i tragovima srednjobugarskog izvornika) sačuvan je u kodeksu datiranom oko 1380. godine iz zbirke manastira Savina, u Herceg Novom.

## Izvori

## Povezano
* Staroslavenski jezik

## Vanjske veze
* ПОВЕСТЬ ОБ АКИРЕ ПРЕМУДРОМ  (ruska redakcija)
* Слово прѣмудраго Акѵрїа (raška redakcija)
Závadka (Humenje)

**Závadka** je naseljeno mjesto u okrugu Humenje, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Warhead (Star Trek: Voyager)

***Warhead*** () je epizoda američke science fiction TV-serije *[[Star Trek: Voyager]]*, premijerno prikazana 19. maja 1999. godine. Radnja prikazuje kako posada *[[USS Voyager (Star Trek)|Voyagera]]* na napuštenoj planeti pronalazi uređaj za koji se ispostavi da je bomba sa umjetnom inteligencijom, i koji počne prijetiti uništenju broda ako mu ne omogući dovršenje borbene misije.

Kritičari su epizodi zamjerali nedostatak originalnosti u scenariju, odnosno korištenje motiva već ranije odrađenih u epizodama *[[Dreadnought (Star Trek: Voyager)|Dreadnought]]* i *[[Prototype (Star Trek: Voyager)|Prototype]]*.

## Reference

## Vanjske veze
*
The Dogs of War (Star Trek: Deep Space Nine)

***The Dogs of War*** () je 174. i pretposljednja epizoda američke science fiction TV-serije *[[Star Trek: Deep Space Nine]]*, premijerno prikazana 24. maja 1999. godine. Predstavlja osmi dio narativnog ciklusa posvećenog završnoj fazi Dominionskog rata. Radnja prikazuje kako pukovnica Kira i Damar podstiču narodni ustanak protiv Dominiona na Cardassiji, a dok se, istovremeno Quark suočva sa novim poretkom u matičnom svijetu Ferengija.

*The Dogs of War* je jedina epizoda u kojoj se Jeffrey Combs pojavljuje u dvostrukoj ulozi Weyouna i Likvidatora Brunta. To je također posljednja epizoda u kojoj se pojavljuje lik Roma.

## Izvori

## Vanjske veze
*
З

**З з** (rana ćirilica: **Ꙁ ꙁ**) je deveto slovo srpske ćirilice. Predstavlja zvučnu vrednost /z/.

Slovo *з* potiče od grčkog slova zeta. Slovo *з* koriste sve ćirilične azbuke, bez obzira na to jesu li slovenskog ili neslovenskog porekla.

## Povezano
* Z 
* Zeta (slovo)
What You Leave Behind

***What You Leave Behind*** je 175. i posljednja epizoda američke science fiction TV-serije *[[Star Trek: Deep Space Nine]]*. Predstavlja deveti i posljednji dio narativnog ciklusa koji prikazuje završnu fazu Dominionskog rata. Radnja prikazuje kako saveznička flota Federacije, Romulanaca i Klingonaca kreće u odlučujući napad na snage Dominiona na Cardassiji Prime gdje samonikli pokret otpora pokreće eskalaciju nasilja i destrukcije.

*What You Leave Behind* je, slično kao i prva epizoda *[[Emissary (Star Trek: Deep Space Nine)|Emissary]]*, trajala dvostruko duže od redovne epizode, odnosno imala format cjelovečernjeg filma; usprkos toga se ponekad vodi kao dvodijelna epizoda, odnosno na nekim je mrežama i TV-kanalima bila emitirana u dva dijela.

## Izvori

## Vanjske veze
*
Dragan Jaćimović

**Dragan Jaćimović** je vojno lice, alpinista i planinarski vodič. Na Mount Everest (8.848 m.) se ispenjao 20. maja 2000. god. i postao prvi čovjek iz Srbije kome je to uspjelo.
## Alpinista
Rođen je 1969 u Požegi. Penjanjem se počeo baviti u Sloveniji dok je bio aktivno vojno lice. Završio je kurs iz alpinizma i učio od najboljih slovenskih penjača. Na Himalaje je prvi put otišao 1996. godine i od tada se opredijelio za apinizam. Petnaest godina je proveo kao instruktor u Kobrama, elitnoj jedinici Vojske Srbije.

Tokom postmonsunske  sezone 1998. godine popeo je Cho Oyu (8.201m), a tokom zimske sezone 1999 popeo je Ama Dablam (6.854m). Tokom uspješne vodičke karijere 7 puta je popeo najviši vrh Južne Amerike – Aconcagua

Uspon na Everest je počeo sa Goranom Ferlanom koji je odustao na Južnom vrhu (8.711 metara nadmorske visine). Nastavio je sam da se penje bez boca sa kiseonikom.  Kasnije je objasnio da je to bila njegova nepromišljena i najveća greška u životu i da je jedino ispravno bilo odustati, a onda slijedeće godine opet pokušati. 

Njegov uspon na Mont Everest je i osporavan. Planinarski savez Srbije priznaje desetorici penjača uspon na Mount Everest i navodi da je to prvi učinio Dragan Jaćimović 26.05.2000. god.
## Vodič
Sa nekoliko prijatelja osnovao je planinarski klub “Extreme Summit Team”, prvi te vrste u Srbiji u ekstremnim sportovima. Klub je od 2009. član Planinarskog saveza Srbije i UIAA.

Kao organizatator i najčešće kao planinarski vodič postigao je značajne rezultate:
* Uspon na Elbrus (5.642m). 2004. godine ostvarilo je 34 planinara jedne ekspedicije,
* U proleće 2006, na ekspediciji Lobuche East, je na vrh izveo 11 ljudi od ukupno 15 koliko je pored njega učestvovalo.
* Iste godine je vodio ekspediciju "Cho Oyu 2006", koja je procentualno bila najuspšnija te godine na Himalajima, od 8 penjača na vrh je izašlo 7,
* Februara 2008. godine svih 22 članova ekspedicije izveo je na  Aconcagua (6.962 m.)
* Naredne godine na ekspediciji Manaslu 2008, na vrh je izveo 10 alpinista
* Preko 1.000 planinara je ispenjalo vrhove preko 5.000 m,
* Preko 400 planiralo je ispenjalo preko 6.000 m,
* Na vrhove preko 8.000 m. ispenjala su se 24 alpinista,
* U njegovim ekspedicijama, Dragana Rajblović prva žena iz Srbije, Petar Pećanac prvi planinar iz Bosne i Hercegovine i prvi alpinista iz Makedonije koji se vratio živ kući poslije uspona, su popeli Mt.Everest (8848m). To je bilo 2007. god. kada je na vrh izašlo 7 od 9 penjača

Koautor je knjige *Everest za svakog i za odabrane*

Učestvovao je u više humanitarnih akcija za pomoć djeci bez roditeljskog staranja, a posebno je ponosan na pomoć Šerpa zajednici i opremanje osnovne škole u selu Namche Bazar (Khumbu, Nepal).
## Reference
Chaitén

**Chaitén** je lučki grad od 1,643 stanovnika. na jugu Čilea u Provinciji Palena, u kojoj je administrativni centar.

## Geografija

Chaitén se nalazi u južnoj Patagoniji, u Zaljevu Corcovado nedaleko od ušća rijeke Yelcho.

Teren grada geomorfološki odgovara nastavku Anda, koji je prošao kroz razne erozivne procese, uglavnom glacijacijom, zbog tog se naglo spušta 
prema moru u formi dolina i fjordova i ima planine čija visina ne prelazi 2.500 metara. Ova vrsta erozije također je prije desetak milenija uzrokovala slijeganje 
tla ispod Pacifika i stvaranja Zaljeva Corcovado koji odvajio Palenu od Arhipelaga Chiloé.

Najveća karakteristika toga kraja su vulkani Michimahuida (2.404 m), Corcovado (2.300 m) i Chaitén (962 m). 
### Klima
Klima Chaiténa je hladna umjerena klima sa više padavina tokom zime (od maja do jula), tako da padne do 3000 mm godišnje.

Prosječna temperatura ne prelazi 10 °C, a vjetrovi prevladavaju sa zapada.

## Historija

Historija tog mjesta započela je 1933. imao je samo tri kuće.

Chaitén je službeno osnovan 24. februara 1940. njegova luka je godinama služila da se kolonistima gotovo neistražene zemlje tog dijela Patagonije dostavi što im treba.

Tih godina brod Tenglo državne kompanije Ferronave dovozio je robu u luku, ona se prekrcavala u šlepove i rijekom Yelcho prevozila u unutrašnjost.

Čileanska vojska je 1946. instalirala radni korpus, da izgradi cestu prema unutrašnjosti do jezera i tako olakša transport robe kolonistima. 
U to vrijeme Chaitén je već imao stotinjak stanovnika i nekoliko trgovina.

Velika većina kolonista novih teritorija potjecala je sa otoka Arhipelaga Chiloé.

Procesom regionalizacije koji je proveden između 1974. i 1976. Palena je uspjela steći status provincije. Tako da je od 1981. kad je već imao 3.500 stanovnika - administrativni centar Provincije.

Nakon velike erupcije vulkana Chaitén u maju 2008. koja je razorila grad, guverner je naredio da se svi evakuiraju, pa je administrativni centar Provincije Palena prebačen u Futaleufu. U to vrijeme grad je imao 4,065 stanovnika.

To je trajalo do  - 2010. kad je grad obnovljen pa se državna uprava vratila u Chaitén.

## Izvori

## Vanjske veze

* ''Municipalidad de Chaitén'' (službene stranice)
Cautín (provincija)

**Cautín** punim španjolskim imenom *Provincia de Cautín* je jedna od 56 provincija na koje je Čile administrativno podjeljen, ona je jedna od četiri provincije Regije Araucaníja.

## Karakteristike

Provincija se prostire u sredini Čilea po Centralnoj dolini na površini od 18,409 km² u kojoj živi 799,083 stanovnika.

Administrativni centar provincije je grad Temuco.

## Izvori

## Vanjske veze
* ''Gobernación Provincia de Cautín''
Equinox (Star Trek: Voyager)

***Equinox*** je dvodijelna epizoda američke science fiction TV-serije *[[Star Trek: Voyager]]*, premijerno emitirana 26. maja i 22. septembra 1999. godine. Predstavlja finale pete i premijeru šeste sezone. Radnja prikazuje kako *[[USS Voyager (Star Trek)|Voyager]]* pronalazi *USS Equinox*, brod Zvjezdane flote koji se na isti način našao u Delta kvadrantu, ali i sa njime dolazi u sukob kada otkrije da je njegov zapovjednik mučio i ubijao vanzemaljce kako bi ih iskoristio za povratak kući.

## Reference

## Vanjske veze
* 
* 
*
John Savage (glumac)

**John Savage** (rođen kao **John Smeallie Youngs**, 25. august 1949 - ) je američki glumac poznat po nizu zapaženih uloga u hollywoodskim filmovima 1970-ih, a među kojima se najviše izdvaja lik Stevena Pushkova u *[[The Deer Hunter|Lovcu na jelene]]*.

## Vanjske veze

*
*
*
Titus Welliver

**Titus B. Welliver** (12. mart 1962 - ) je američki glumac najpoznatiji po ulogama na televiziji, a među kojima se ističe policijski detektiv Harry Bosch, protagonist TV-serije *[[Bosch (TV serija)|Bosch]]*.

## Vanjske veze
*
*
Law & Order: Special Victims Unit (sezona 22)

Dolje se nalazi popis epizoda američke TV-serije ***[[Law & Order: Special Victims Unit]]*** od premijere 22. sezone u sezoni (2020–2021).

## Format
Demore Barnes je unapređen u glavnu postavu na početku sezone.

## Uloge
### Glavne
* Mariska Hargitay – Olivia Benson
* Kelli Giddish - Amanda Rollins
* Ice-T - Fin Tutuola 
* Peter Scanavino - Dominick Carisi ml.
* Jamie Gray Hyder - Katriona Tamin
* Demore Barnes - Christian Garland

### Epizodne
* Christopher Meloni - Elliot Stabler (epizode 9 i 13)
* Tamara Tunie - dr. Melinda Warner (epizoda 3 i 13)
* Raúl Esparza - ADA Rafael Barba (epizoda 4)

## Epizode




## Izvori i napomene
Mario Černy

**Mario Černy** (Trnava, 21. decembra 1977.), slovački majstor borilačkih vještina. Nosilac je 6. Dana u aikidu.

## Biografija
Mario Černy je rođen u Trnavi 21. decembra 1977. godine. Od 1989. do 1992. godine je vježbao bavio Goju ryu karate. Od 1993. godine vježba aikido. Od 1994. godine vježba školu mačevanja Hojo u Kashima Shinden Jikishinkage ryu. Godine 1996. postao je glavni učitelj Aikido dojo Trnava, a na čelu je dojoa od 2000. godine. Od 2002. godine je tajnik Tehničke komisije Slovačke aikido asocijacije (SAA) i pomoćnik tehničkog direktora iste organizacije. Takođe, odgovorna je osoba ispred Slovačke za suradnju sa Aikikai Hombu dojom u Tokyu.

1. Dan  je u aikidu stekao 1998. godine, 2. Dan 2001. godine, 3. Dan 2004. godine, 4. Dan 2008. godine, 5. Dan 2014. godine i 6. Dan 2020. godine. Njegovi su učitelji Ikeda Masatomi i Michele Quaranta. Vodi seminare u  Slovačkoj, Češkoj,  Srbiji,  Austriji i  Švicarskoj.

## Reference

## Vanjske veze
* Aikido Dojo Trnava
Survival Instinct (Star Trek: Voyager)

***Survival Instinct*** () je epizoda američke science fiction TV-serije *[[Star Trek: Voyager]]*, premijerno prikazana 29. septembra 1999. godine. Radnja prikazuje kako se Sedam od Devet suočava sa troje bivših Borgova iz njene nekadašnje jedinice, koji je nastoje iskoristiti kako bi pokušali vratiti svoju individualnost.

## Reference

## Vanjske veze
*
Barge of the Dead

***Barge of the Dead*** () je epizoda američke science fiction TV-serije *[[Star Trek: Voyager]]*, premijerno prikazana 6. oktobra 1999. godine. Radnja prikazuje kako se B'Elanna Torres suočava sa svojim klingonskim identiteom nakon što doživi iskustvo bliske smrti u kojem je završila u klingonskom zagrobnom životu na putu za klingonski pakao.

Epizoda je dobila pohvale, prije svega zbog nastupa Roxann Dawson u ulozi B'Elanne.

## Reference

## Vanjske veze
*
Abrahámovce (Bardjejov)

**Abrahámovce** je naseljeno mjesto u okrugu Bardjejov, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Britanska ekspedicija na Mount Everest 1953.

**Britanska ekspedicija na Mount Everest 1953.** bila je deveta planinarska ekspedicija u pokušajima prvog uspona na Mount Everest, i prva kojoj je to uspjelo. Dvojica njenih članova, Edmund Hillary i Tenzing Norgay ostvarili su uspon u petak, 29. maja 1953. Vodio ju je britanski pukovnik John Hunt, a organizovao i finansiralo Udruženje Himalajski Komitet. Vijest o uspjehu ekspedicije stigla je u London ujutro, na dan inauguracije kraljice Elizabete II, 2. juna 1953.

Ekspedicija je ukupno imala 400 ljudi uključujući 362 nosača, 20 Šerpa vodiča i 4.500 kg. lične opreme u rančevima. Katmandu su napustili 10. marta. Tu su se prvi put upoznali Edmund Hillary i Tenzing Norgay kome je ovo bila prva ekspedicija u kojoj je imao status punopravnog člana (penjač).  Nakon dugotrajnog pješačenja preko Khumbu lednika bazni logor postavili su 12. aprila na visini 5.455 m. Slijedila je aklimatizacija i postavljanje visinskih logora. Logor VII postavljen je 17. maja ispod Južnog sedla, na visini 7.300 m.
## Završni uspon
Prvi na uspon krenula je 26. maja naveza Tom Bourdillon i Charles Evans i uspješno su došli na Južni vrh, sa visinom 8.750 m, što je 100 m. od vrha i najveća visina do tada. Tu ih je zaustavila stijena, kasnije nazvana Hillaryev stepenik. Pojavili su se problemi sa bocama kisika i bili su prisiljeni da se vrate. 

**Hillary stepenik** ili Tenzingova leđa kako je nazivaju Šerpe, je skoro vertikalna stijena približne visine oko 12 m, veoma blizu vrha, na visini oko 8.790 mnv. Nalazi se na Jugoistočnom grebenu, na polovini dijela puta između Južnog vrha i vrha Mount Everesta i predstavlja posljednji izazov za penjače prije izlaska na vrh.

Dva dana kasnije pošle su istovremeno tri naveze. Dvije su se vratile zbog problema sa kisikom,  Edmund Hillary i Tenzing Norgay stigli su prvi dan na 8.504 i tu prenoćili. Zajedničkim snagama i međusobnim pomaganjem uspešno su prešli poznati Hillaryjev stepenik. U 11:30 29. maja 1953. njih dvojica, kao prvi ljudi na svijetu, stali su istovremeno na vrh Mount Everesta (8.848 m). Zadržali su se 15 minuta. 

## Reference
Alice (Star Trek: Voyager)

***Alice*** je epizoda amerićke science fiction TV-serije *[[Star Trek: Voyager]]*, premijerno prikazana 20. oktobra 1999. godine. Radnja prikazuje kako *[[USS Voyager (Star Trek)|Voyager]]* od trgovca starim svemirskim brodovima nabavi vrhunski očuvani šatl koji je povjeren Tomu Parisu a koji sa njim započinje emocionalnu vezu.

Kritičari su pronašli sličnosti zapleta sa znamenitim horor-romanom *[[Christine (roman)|Christine]]* Stephena Kinga.

## Reference

## Vanjske veze
*
Bosanskohercegovačka ekspedicija na Tian Shan 1991.

**Bosanskohercegovačku ekspediciju na Tian Shan** organizirao je Planinarski savez Bosne i Hercegovine krajem jula i početkom augusta 1991. pod nazivom **Tian Shan '91.** Tian Shan je planinski lanac, dug više od 2.400 kilometara, na granici između Kirgistana i Kine. U toj su regiji dva najsjevernija vrha na svijetu iznad 7.000 m: Han Tengri i Vrh Pobjede. 

Han Tengri je geološke visine 6.995 m, ali je ledena kapa produžila visinu na 7.010 m. Ukrajinski alpinist Mihail Pogrebecki i njegov tim prvi su se popeli na vrh 1931, idući danas klasičnom rutom preko jugozapadnog grebena, koju je odabrao i bosanskohercegovački tim. 

Ekspediciju su sačinjavali Muhamed Gafić (vođa), Muhamed Šišić, Edin Durmo, Naim Logić, Dragan Zlatanović (Planinarski Savez Srbije) i Mirza Todorović kao fotograf.

Cilj ekspedicije bio je Han Tengri. Na put su krenuli 17. jula 1991. iz Sarajeva i preko Beograda, Kijeva i Rostova na Donu stigla 21. jula u Biškek (tadašnji Frunze), glavni grad Kirgistana. Malim avionom prebacili su se od Biškeka do Karakola (bivšeg Prževalska), grada s približno 70.000 stanovnika, smještenog u masivu Tian Shan, vrlo blizu jezera Isik-Kul. Karakol je početna tačka svih ekspedicija koje idu na južnu stranu Han Tengrija ili Vrha Pobjede. Sljedećeg dana prebacili su se helikopterom do kampa Maida Adir (3.100 m.), a zatim u bazni kamp na ledniku Južni Engilček (4.000 m).

## Uspon
Tokom uspona podignuta su četiri visinska kampa, na 4.200, 5.200, 6.000 i 6.400 m. Put prema kampu 2 prepun je pukotina i ledenih blokova, a alpinisti su bili izloženi i lavinama s okolnih vrhova. Kamp 3 jedna je velika snježna jama, koju su iskopali sovjetski alpinisti. Ona je dobra zaštita od jakog sunca te sklonište od vjetrova i hladnoće. Kada je vani -30 °C, unutra je samo -5 °C. Sa strane ima nekoliko šatora, ali uglavnom svi koriste ovaj "ledeni planinarski dom". U njemu je stalno jedan od domaćih alpinista, koji redovno održava radiovezu s baznim kampom na ledniku i izvještava o vremenu, stanju u kampu i kretanju timova. U njemu se susreću alpinisti iz drugih ekspedicija i razmjenjuju iskustva.Kako je Han Tengri najsjeverniji vrh iznad 7.000 m, često je opasan i vrijeme se nepredvidljivo mijenja. Penjačka sezona vrlo je kratka, od sredine jula do kraja augusta. Na vrh su se popeli Gafić, Durmo, Logić i Zlatanović. Šišić je dostigao visinu 6.900 m, a Todorović 6.000 m. tokom aklimatizacije.

## Reference
Riddles (Star Trek: Voyager)

***Riddles*** () je epizoda američke science fiction TV-serije *[[Star Trek: Voyager]]*, premijerno prikazana 3. novembra 1999. godine. Radnja prikazuje kako je Tuvoku mozak oštećen prilikom napada vanzemaljaca, te kako mu Neelix pomaže prilikom oporavka, učinivši njegov karakter sličnim svojem.

## Vanjske veze
*
Klementina (agrum)

**Klementina** (znanstveno ime ***Citrus × clementina***) je vrsta drva iz rodu *[[Citrus]]* (porodice rutaceae) i njegov plod. Plod je križanja mandarine i naranče.
 
## Izvor
Prva uspješna križanja su zabilježena u Alžiru, pri čemu ne postoje podaci o ličnosti koja je to načinila. Neki izvori navode da je križanje izveo katolički redovnik brat Clément Rodier iz samostana Missergin kod Orana; drugi izvori tvrde da je križanje izveo alžirski duhovnik Pierre Clément. Tako se ne zna po kome je Clémentu voće dobilo ime. U posljednje vrijeme postoje izvori koji sugeriraju da je križanje izvedeno mnogo ranije, odnosno da je plod došao iz Kine, a da su ga alžirski svećenici samo uveli na Sredozemlje.

Nakon prvih križanja na početku 20. vijeka se pokazalo da je to nova vrsta agruma, koju je moguće sistematski uzgajati. Na tržnicama se počela pojavljivati od 1940-ih.

## Vnjske veze
Tinker, Tenor, Doctor, Spy

***Tinker, Tenor, Doctor, Spy*** () je epizoda američke science fiction TV-serije *[[Star Trek: Voyager]]*, premijerno prikazana 13. oktobra 1999. godine. Radnja prikazuje kako se član posade vanzemaljskog broda, u nastojanju da stekne obavještajne podatke prije napada na *[[USS Voyager (Star Trek)|Voyager]]*, infiltirira u Doktorov program, ali to čini u trenutku kada Doktor testira nov potprogram koji omogućava svakodnevno sanjarenje, pa se o *Voyageru* stekne pogrešan dojam.

Epizoda koja se odlikuje humorističnim tonom je inspiraciju za naslov dobila po klasičnom špijunskom romanu *[[Tinker Tailor Soldier Spy (roman)|Tinker, Tailor, Soldier, Spy]]*. Scenarist Joe Menosky je kao inspiraciju za sadržaj naveo klasičnu priču *[[The Secret Life of Walter Mitty]]* te naveo da mu je pisanje scenarija bilo jedno od najugodnijih iskustava u životu.

Epizoda je poznata i po sceni Doktorovog maštanja u kojoj mu Sedam od Devet pozira za akt, slična sceni u kojoj je nepoznata članica posade *[[USS Enterprise (NCC-1701D)|Enterprisea]]* pozirala kapetanu Picardu u *[[A Matter of Perspective (Star Trek: The Next Generation|A Matter of Perspective]]*, epizodi TV-serije *[[Star Trek: The Next Generation]]*.

## Vanjske veze
* 

* "Tinker, Tenor, Doctor, Spy" at Jammer's Reviews
Dragon's Teeth (Star Trek: Voyager)

***Dragon's Teeth*** () je epizoda američke science fiction TV-serije *[[Star Trek: Voyager]]*, premijerno prikazana 10. novembra 1999. godine. Radnja prikazuje kako posada *[[USS Voyager (Star Trek)|Voyagera]]* na nuklearnim ratom uništenom planetu pronalazi hibernirane drevne vanzemaljske rase Vadwauura koje odluči oživjeti kako bi im pomogli pri navigaciji međuzvjezdanim podsvemirskim koridorima.

*Dragon's Teeth* je dobila loše kritike, pri čemu se scenaristima zamjeralo da je intrigantna ideja o *Voyageru* koji oživljavanjem drevne rase izaziva katastrofalne posljedice potrošena kroz neuvjerljivi rasplet.

## Reference

## Vanjske veze
*
Jugoslavenska ekspedicija na Pamir 1979.

**Jugoslavenska ekspedicija na Pamir 1979.** predstavljala je jedan od najznačajnijih događaja u historiji bosanskohercegovačkog alpinizma. Sastojala od 12 penjača iz Slovenije i dvojice iz Bosne i Hercegovine: Mujo Mulaosmanović (PD Željezničar - Sarajevo) i Branimir Maltarić (UPD Bukovik - Sarajevo). Njih dvojica  ispenjali su Vrh Korženjevske (7.105 m) što je bio prvi uspon na vrh preko 7.000 m alpinista iz Bosne i Hercegovine.  Istovremeno, bio je to i prvi jugoslavenski uspon na ovaj vrh.

Vrh Korženjevska bio je cilj i Bosanskohercegovačka ekspedicija na Pamir 1976. godine   Sniježna lavina spriječila je ekspediciju u usponu na vrh, kada su dva člana ekspedicije bila samo 60 metara od cilja.

Finansiranje bosanskog dijela ekspedicije, gotovo u cijelosti, obezbjedili su PD Željezničar, PD Bukovik i firme Unioninvest i Vranica. Ostatak je posudio Planinarski savez Bosne i Hercegovine, uz obavezu da se po povratku izmire dugovi. 
## Uspon
Bosanskohercegovački dio ekspedicije 17. jula 1979. odvojio se u Moskvi od ostatka ekspedicije i uputio u pravcu Vrha Korženjevske u Pamiru. Smijer Budanova, kojom je naveza namjeravala popeti vrh, nosi ocjenu 5B, što je prilično zahtjevna težina. Naveza je, sticajem okolnosti, izvršila dobru aklimatizaciju, tako da su teži problemi sa visinom izbjegnuti.

Uspon je počeo 26. jula 1979. sa dvadesetak kilograma hrane i opreme i u društvu trojice sovjetskih alpinista, pravcem kojim su do tad prošle samo četiri grupe. Prvi dan završio se olujnim vremenom. Nakon savladanih 1200 m. visine, noć su proveli stisnuti u šatoru na 5.200 m. 

Slijedećeg dana, nakon 700 m. savladane visine, navezu su dočekali prvi strmi pragovi orijaške stijene. Vrijeme je bilo vedro. Slijedio je uspon u "alpskom stilu" na padinama nagiba 35 - 50 stepeni, bez fiksnih užadi i sa skokovima težine III i IV. Novo nevrijeme primoralo je alpiniste da noć provedu na 6.100 m, u šatoru na uskoj polici.

Sutradan su morali savladati jedan visoki kamin u grebenu, zatim strmi ledom okovani žlijeb, koristeći ranije postavljene klinove. Nakon toga slijedilo je još četiri sata uspona sa nekoliko stjenovitih skokova i treće razapinjanje šatora na 6.500 m.

Četvrtog dana, sada već bez hrane i sa ispoljenim simptomima visinske bolesti, grupa je napredovala ka vrhu nesigurnim, lavinoznim terenom. Savladano je samo 300 m visine za 8 sati i ponovo postavljen logor na 6.800 m.

Peti dan, 30. jula 1979, na visini 7.000 m sunce je obasjalo vršni greben. Iako je vrh bio udaljen svega 150 m, hodali su do njega punih pet sati i u 20h, uspeli su se na vrh. 

## Reference
The Voyager Conspiracy

***The Voyager Conspiracy*** () je epizoda američke science fiction TV-serije *[[Star Trek: Voyager]]*, premijerno prikazana 24. novembra 1999. godine. Radnja prikazuje kako *[[USS Voyager (Star Trek)|Voyager]]* dolazi u kontakt sa vanzemaljcem koji je stvorio katapult kojim se mogu brzo prijeći stotine svjetlosnih godina, ali i kako Sedam od Devet, istražujući katapult u svjetlu *Voyagerovog* dolaska u Delta kvadrant, dolazi do nekih zastrašujućih zaključaka.

Epizoda je dobila brojne pohvale od strane kritičara zbog vještine kojim se motiv teorije zavjera uveo u radnju serije, kao i zbog glumačkog nastupa Jeri Ryan.

## Vanjske veze
*
Pathfinder (Star Trek: Voyager)

***Pathfinder*** () je epizoda američke science fiction TV-serije *[[Star Trek: Voyager]]*, premijerno prikazana 1. decembra 1999. godine. Radnja prikazuje kako poručnik Reginald Barclay na Zemlji, kao dio posebnog projekta Zvjezdane flote, nastoji ostvariti kontakt sa *[[USS Voyager (Star Trek)|Voyagerom]]* u Delta kvadrantu, te kako za njegove napore pretpostavljeni nemaju razumijevanja.

## Vanjske veze
*
Fair Haven (Star Trek: Voyager)

***Fair Heaven*** je epizoda američke science fiction TV-serije *[[Star Trek: Voyager]]*, premijerno prikazana 12. januara 2000. godine. Radnja prikazuje kako kod posade *[[USS Voyager (Star Trek)|Voyagera]]* postaje popularan holodeck program koji simulira šarmantni irski gradić na kraju 19. vijeka, te kako se kapetanica Janeway zaljubi u jednog tamošnjih holograma.

*Fair Haven* je imao nastavak u obliku epizode *[[Spirit Folk (Star Trek: Voyager)|Spirit Folk]]*.

## Vanjske veze
*
Becherov

**Becherov** je naseljeno mjesto u okrugu Bardjejov, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
*
Blink of an Eye (Star Trek: Voyager)

***Blink of an Eye*** () je epizoda američke science fiction TV-serije *[[Star Trek: Voyager]]*, premijerno prikazana 19. januara 2000. godine. Radnja prikazuje kako *[[USS Voyager (Star Trek)|Voyager]]* nakratko završi u orbiti planete gdje vrijeme teče ubrzano, a čiji stanovnici njegovo prisustvo na nebu kroz vijekove koriste kao inspiraciju za tehnološki razvoj.

*Blink of an Eye* se često uspoređivala sa *[[Wink of an Eye]]*, epizodom originalne serije ''Zvjezdanih staza'' koja je koristila sličan koncept. Većina kritičara smatra, pak, da su autori epizode osnovni koncept daleko temeljitije iskoristili te se *Blink of an Eye* navodi kao jedna od najboljih epizoda serije.

## Reference

## Vanjske veze
*
Phil Morris (glumac)

**Phillip Morris** (4. april 1959 -) je američki glumac poznat prije svega po nastupima na televiziji, među kojima se ističu uloge Jackieja Chilesa u popularnom sitkomu *[[Seinfeld]]*, Johna Jonesa u TV-seriji *[[Smallville]]* i Silasa Stonea u TV-seriji *[[Doom Patrol (TV serija)|Doom Patrol]]*.

## Reference

## Vanjske veze

*
One Small Step (Star Trek: Voyager)

***One Small Step*** () je epizoda američke science fiction TV-serije *[[Star Trek: Voyager]]*, premijerno prikazana 17. novembra 1999. godine. Radnja prikazuje kako *[[USS Voyager (Star Trek)|Voyager]]* pronalazi neobičnu svemirsku anomaliju u kojoj se nalaze ostaci NASA-inog svemirskog modula koji je nestao prilikom jedne od ranih misija na Mars u 21. vijeku.

Naslov epizode je parafraza znamenitih riječi Neila Armstronga prilikom spuštanja na Mjesec 1969. godine.

## Reference

## Vanjske veze
*